CELEX: 
Language: ga
Date: 2022-01-21 00:00:00
Title: RIALACHÁN CUR CHUN FEIDHME (AE) .../... ÓN gCOIMISIÚN lena leagtar síos rialacha chun Treoir (AE) 2019/883 ó Pharlaimint na hEorpa agus ón gComhairle a chur i bhfeidhm a mhéid a bhaineann le modheolaíochtaí sonraí faireacháin agus leis an bhformáid ina dtuairiscítear dramhaíl a iasctar go héighníomhach

RIALACHÁN CUR CHUN FEIDHME (AE) .../... ÓN gCOIMISIÚN
            
            
               an 21.1.2022
            
            
               lena leagtar síos rialacha chun Treoir (AE) 2019/883 ó Pharlaimint na hEorpa agus ón gComhairle a chur i bhfeidhm a mhéid a bhaineann le modheolaíochtaí sonraí faireacháin agus leis an bhformáid ina dtuairiscítear dramhaíl a iasctar go héighníomhach
            
            
               (Téacs atá ábhartha maidir le LEE)
            
            
               TÁ AN COIMISIÚN EORPACH,
            
            
               Ag féachaint don Chonradh ar Fheidhmiú an Aontais Eorpaigh,
            
            
               Ag féachaint do Threoir (AE) 2019/883 ó Pharlaimint na hEorpa agus ón gComhairle an 17 Aibreán 2019 maidir le saoráidí glactha calafoirt don seachadadh dramhaíola ó longa, lena leasaítear Treoir 2010/65/AE agus lena n-aisghairtear Treoir 2000/59/CE
                  1
               , agus go háirithe Airteagal 8(7), an dara fomhír, di,
            
            
               De bharr an mhéid seo a leanas:
            
            
               (1)I gcomhréir le hAirteagal 8(7) de Threoir (AE) 2019/883, tá na Ballstáit lena áirithiú go mbaileofar sonraí faireacháin maidir le toirt agus méid na dramhaíola a iasctar go héighníomhach agus go dtuairisceofar na sonraí sin don Choimisiún.
            
            
               (2)Ba cheart Lámhleabhar Eurostat maidir le Staitisticí Dramhaíola
                  2
                a bheith ina thaca le staitisticí dramhaíola ardcháilíochta éifeachtúla comhchuibhithe i gcomhréir le Rialachán (CE) Uimh. 2150/2002 ó Pharlaimint na hEorpa agus ón gComhairle
                  3
                agus go comhsheasmhach le Treoir 2008/98/CE ó Pharlaimint na hEorpa agus ón gComhairle
                  4
               , chun gur féidir sonraí a chur i gcomparáid ar fud na mBallstát.
            
            
               (3)Déanann Treoir 2002/59/CE ó Pharlaimint na hEorpa agus ón gComhairle
                  5
                foráil maidir le tuairisciú leictreonach an réamhfhógra dramhaíola, réamhfhógra ina bhfuil faisnéis maidir le dramhaíl a iasctar go héighníomhach, agus ceanglaítear modheolaíocht shonrach a úsáid chun faisnéis maidir le dramhaíl a iasctar go héighníomhach a bhailiú ó shoithí iascaireachta atá faoi réir Threoir (AE) 2019/883 ach a eisiatar ó raon feidhme Threoir 2002/59/CE.
            
            
               (4)Idir mhais agus toirt na dramhaíola a iasctar go héighníomhach a thomhas an tráth céanna, níl sé sin indéanta agus costéifeachtach i ngach cás. Dá bhrí sin, ba cheart cead a bheith ag na Ballstáit an mhais a mheas mar fheidhm de chuid na toirte, nó an toirt a mheas mar fheidhm de chuid na maise, agus úsáid á baint as meastachán ar dhlús na dramhaíola a iasctar go héighníomhach, meastachán a bheadh leormhaith i dtaca leis na tosca.
            
            
               (5)Maidir leis na sonraí a bhailítear le haghaidh faireachán ar thoirt agus ar mhéid na dramhaíola a iasctar go héighníomhach, chun aonchineálacht, cáilíocht agus inchomparáideacht na sonraí sin a áirithiú sna Ballstáit uile ba cheart na gníomhartha cur chun feidhme a ghlacfar de bhun Threoir (AE) 2019/883 a bheith i bhfoirm rialacháin cur chun feidhme.
            
            
               (6)Tá na bearta dá bhforáiltear sa Rialachán seo i gcomhréir le tuairim an Choiste um Shábháilteacht ar Muir agus um Thruailliú ó Longa a Chosc, 
            
            
            
               TAR ÉIS AN RIALACHÁN SEO A GHLACADH:
            
            
               Airteagal 1
            
            
               1.An modh a úsáideann na Ballstáit chun sonraí a bhailiú maidir le toirt agus mais na dramhaíola a iasctar go héighníomhach, beidh sé comhsheasmhach le Lámhleabhar Eurostat maidir le Staitisticí Dramhaíola. 
            
            
               2.I gcás soithí iascaireachta atá faoi raon feidhme Threoir 2002/59/CE, baileofar na sonraí maidir le dramhaíl a iasctar go héighníomhach ar bhonn na faisnéise a sholáthraítear sa réamhfhógra dramhaíola i gcomhréir le hAirteagal 6 de Threoir (AE) 2019/883.
            
         
         
            
               3.I gcás soithí iascaireachta nach bhfuil faoi raon feidhme Threoir 2002/59/CE, is ar bhonn modh amháin de na modhanna seo a leanas, modhanna a ndéantar cur síos orthu i Lámhleabhar Eurostat maidir le Staitisticí Dramhaíola, a bhaileofar na sonraí maidir le dramhaíl a iasctar go héighníomhach:
            
            
               (a)suirbhéanna;
            
            
               (b)foinsí riaracháin nó foinsí eile;
            
            
               (c)nósanna imeachta meastacháin staitistiúla;
            
            
               (d)meascán de na modhanna dá dtagraítear i bpointí (a), (b) agus (c).
            
            
               Airteagal 2
            
            
               1.Tuairisceofar an dramhaíl a iasctar go héighníomhach i gcomhréir leis na príomh-eilimintí a leagtar amach i dTábla 1 den Iarscríbhinn. 
            
            
               2.Is féidir trealamh iascaireachta tréigthe, caillte nó diúscartha ar bhealach eile a bheith i gceist sa dramhaíl a iasctar go héighníomhach, agus féadfar an trealamh sin a thuairisciú ar leithligh ó bhruscar muirí eile.
            
            
               3.Na heilimintí éigeantacha agus deonacha le haghaidh thuairisciú na dramhaíola a iasctar go héighníomhach, leagtar amach iad i dTábla 2 den Iarscríbhinn.
            
            
               4.An fhormáid tuairiscithe le haghaidh na dramhaíola a iasctar go héighníomhach agus an modh comhiomlánaithe, leagtar amach iad i dTábla 3 den Iarscríbhinn.
            
            
               Airteagal 3
            
            
               1.Is ina thoirt agus ina mhais a thuairisceofar méid na dramhaíola a iasctar go héighníomhach. 
            
            
               2.I gcás inarb iomchuí, is de réir na foirmle seo a leanas a ríomhfar an tiontú ó thoirt (V) go mais (m):
            
            
               m= pV
            
            
               Sa chás a léiríonn p dlús measta an ábhair (kgm-3), m an mhais (kg) agus V an toirt (m3). 
            
            
               Airteagal 4
            
            
               Ón 1 Eanáir 2022 ar aghaidh, tuairisceoidh na Ballstáit na sonraí agus na faisnéisí i dtaca le tréimhsí bliana ón 1 Eanáir go dtí an 31 Nollaig. Soláthrófar na tuairiscí go leictreonach laistigh de 12 mhí ó dheireadh na bliana tuairiscithe a mbailíodh iad lena haghaidh.
            
            
               Tuairisceoidh na Ballstáit na sonraí a bailíodh le haghaidh na bliana 2021 faoin 30 Meitheamh 2022, an méid is féidir i gcomhréir leis an Iarscríbhinn. 
            
            
               Airteagal 5
            
            
               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            
         
         
            
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
            
               Arna dhéanamh sa Bhruiséil, 21.1.2022
            
            
               
                     Thar ceann an Choimisiúin
               
               
                     An tUachtarán
                     Ursula VON DER LEYEN
               
            
         
         
            
                  
                     (1)
                  
                        IO L 151, 7.6.2019, lch. 116. 
               
               
                  
                     (2)
                  
                        ʻManual on waste statistics - A handbook for data collection on waste generation and treatment’ (Lámhleabhar maidir le staitisticí dramhaíola - Lámhleabhar le haghaidh bailiúchán sonraí faoi ghiniúint agus cóireáil na dramhaíola) [eagrán 2013], Modheolaíochtaí agus Páipéir Oibre Eurostat, doi:10.2785/4198 
               
               
                  
                     (3)
                  
                        Rialachán (CE) Uimh. 2150/2002 ó Pharlaimint na hEorpa agus ón gComhairle an 25 Samhain 2002 maidir le staitisticí dramhaíola (IO L 332, 9.12.2002, lch. 1).
               
               
                  
                     (4)
                  
                        Treoir 2008/98/CE ó Pharlaimint na hEorpa agus ón gComhairle an 19 Samhain 2008 maidir le dramhaíl agus lena n-aisghairtear Treoracha áirithe (IO L 312, 22.11.2008, lch. 3).
               
               
                  
                     (5)
                  
                        Treoir 2002/59/CE an 27 Meitheamh 2002 ó Pharlaimint na hEorpa agus ón gComhairle lena mbunaítear córas faireacháin agus faisnéise um thrácht soithí de chuid an Chomhphobail agus lena n-aisghairtear Treoir 93/75/CEE ón gComhairle (IO L 208, 5.8.2002, lch. 10).
               
            
      
    ---documentbreak--- 
      
         
         
            
               IARSCRÍBHINN 
            
            
            
               Tábla 1: Príomh-eilimintí dramhaíola a iasctar go héighníomhach
            
            
            
                     
                        Leibhéal 1
                     
                  
                  
                     
                        Plaisteach
                     
                  
                  
                     
                        Miotal
                     
                  
                  
                     
                        Rubar
                     
                  
                  
                     
                        Adhmad
                     
                  
                  
                     
                        Teicstílí
                     
                  
                  
                     
                        Dramhaíl eile
                     
                  
               
                     
                        Leibhéal 2
                     
                  
                  
                     
                        • Líonta
                     
                     
                        • Baoithe
                     
                     
                        • Boscaí éisc
                     
                     
                        • Téad/corda
                     
                     
                        • Buidéil
                     
                     
                        • Pacáistíocht
                     
                     
                        • Bandaí Fáiscthe
                     
                     
                        • Cúr
                     
                     
                        • Cannaí breosla
                     
                     
                        • Drumaí ola
                     
                     
                        • Snáithínghloine
                     
                     
                        • Málaí leasacháin agus beatha ainmhithe
                     
                     
                        • Earraí móra eile
                     
                  
                  
                     
                        • Drumaí ola
                     
                     
                        • Sreang
                     
                     
                        • Cannaí péinte
                     
                     
                        • Scagairí ola
                     
                     
                        • Earraí eile
                     
                  
                  
                     
                        • Lámhainní
                     
                     
                        • Boinn &
                     
                     
                        criosanna
                     
                     
                        • Buataisí
                     
                     
                        • Earraí eile
                     
                  
                  
                     
                        • Potaí iascaireachta
                     
                     
                        • Cliathbhoscaí
                     
                     
                        • Pailléid
                     
                     
                        • Earraí eile
                     
                     
                  
                  
                     
                        • Téad
                     
                     
                        • Éadaí & bróga
                     
                     
                        • Earraí eile
                     
                     
                  
                  
                     
                        • Gloine
                     
                     
                        • Dramhaíl leighis
                     
                     
                        • Dramhaíl sláintíochta
                     
                     
                        • Earraí eile
                     
                     
                  
               
            
               Tábla 2: Eilimintí tuairiscithe éigeantacha agus deonacha
            
            
            
                     
                        Éigeantach nó deonach
                     
                  
                  
                     
                        Cur síos
                     
                  
                  
                     
                        Na cealla comhfhreagracha i dTábla 3 atá le tuairisciú 
                     
                  
               
                     
                        Éigeantach
                     
                  
                  
                     
                        Mais iomlán agus toirt iomlán na dramhaíola uile a iasctar go héighníomhach.
                     
                  
                  
                     
                        Na cealla i gcolúin 1 agus 4 de shraith 1 (cló trom)
                     
                  
               
                     
                        Deonach
                     
                  
                  
                     
                        Mais agus toirt na dramhaíola a iasctar go héighníomhach agus iad comhiomlánaithe de réir a tionscnaimh: ALDFG* agus bruscar muirí eile.
                     
                  
                  
                     
                        Gach ceall i sraith 1 
                     
                  
               
                     
                        Deonach
                     
                  
                  
                     
                        Mais agus toirt na dramhaíola a iasctar go héighníomhach agus iad comhiomlánaithe de réir an chineáil ábhair (plaistigh, miotail, rubar agus dramhaíl eile).
                     
                  
                  
                     
                        Gach ceall i gcolúin 1 agus 4
                     
                  
               
                     
                        Deonach
                     
                  
                  
                     
                        Mais agus toirt na dramhaíola a iasctar go héighníomhach agus iad comhiomlánaithe de réir tionscnaimh agus cineál ábhair 
                     
                  
                  
                     
                        Gach ceall i dTábla 3
                     
                  
               
                     
                        * Trealamh iascaireachta tréigthe, caillte nó diúscartha ar bhealach eile
                     
                  
               
            
               
            
            
               Tábla 3: Formáid tuairiscithe le haghaidh dramhaíola a iasctar go héighníomhach 
            
            
            
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                  
                  
                     
                        Mais iomlán (tonaí)
                     
                  
                  
                     
                        ALDFG* (tonaí)
                     
                  
                  
                     
                        Bruscar muirí eile (tonaí)
                     
                  
                  
                     
                        Toirt iomlán (m3)
                     
                  
                  
                     
                        ALDFG (m3)
                     
                  
                  
                     
                        Bruscar muirí eile (m3)
                     
                  
               
                     
                        1
                     
                  
                  
                     
                        Iomlán
                     
                  
                  
                     
                        A1+A2
                     
                  
                  
                     
                        A1=B1+C1+D1+E1
                     
                  
                  
                     
                        A2=B2+C2+D2+E2
                     
                  
                  
                     
                        F1+F2
                     
                  
                  
                     
                        F1=G1+H1+I1+J1
                     
                  
                  
                     
                        F2=G2+H2+I2+J2
                     
                  
               
                     
                        2
                     
                  
                  
                     
                        Plaistigh
                     
                  
                  
                     
                        B1+B2
                     
                  
                  
                     
                        B1
                     
                  
                  
                     
                        B2
                     
                  
                  
                     
                        G1+G2
                     
                  
                  
                     
                        G1
                     
                  
                  
                     
                        G2
                     
                  
               
                     
                        3
                     
                  
                  
                     
                        Miotail
                     
                  
                  
                     
                        C1+C2
                     
                  
                  
                     
                        C1
                     
                  
                  
                     
                        C2
                     
                  
                  
                     
                        H1+H2
                     
                  
                  
                     
                        H1
                     
                  
                  
                     
                        H2
                     
                  
               
                     
                        4
                     
                  
                  
                     
                        Rubar
                     
                  
                  
                     
                        D1+D2
                     
                  
                  
                     
                        D1
                     
                  
                  
                     
                        D2
                     
                  
                  
                     
                        I1+I2
                     
                  
                  
                     
                        I1
                     
                  
                  
                     
                        I2
                     
                  
               
                     
                        5
                     
                  
                  
                     
                        Adhmad, teicstílí agus dramhaíl eile
                     
                  
                  
                     
                        E1+E2
                     
                  
                  
                     
                        E1
                     
                  
                  
                     
                        E2
                     
                  
                  
                     
                        J1+J2
                     
                  
                  
                     
                        J1
                     
                  
                  
                     
                        J2
                     
                  
               
                     
                        * Trealamh iascaireachta tréigthe, caillte nó diúscartha ar bhealach eile